[{"text_idx": "#000001", "text": "Eisiau prynu anrheg i chi eich hun neu i rhywun sydd a diddordeb mewn gadgets neu dechnoleg o rhyw fath ac yn benboeth am y Gymraeg, wel dyma i chi eich anrhegion delfrydol. Mae pawb eisiau tabledi neu gliniaduron ac mae Microsoft nawr yn cefnogi eu darparwyr i lansio rhai am brisiau deniadol iawn ac mae nhw i gyd i\u2019w cael yn Gymraeg.\nOs hoffech chi gael tabled, beth am yr HP Stream 7 \u2013 \u00a399 ar wefan HP neu yn eich Currys/PC World lleol. Sut beth yw\u2019r tabled? Wel, mae wedi cael adolygiadau da iawn o ystyried ei bris \u2013 mae\u2019r iPad Mini1 yn mynd am \u00a3199 a\u2019r iPad Mini3 am \u00a3319, felly mae modd prynu dau neu dri HP Stream 7 am bris un Mini iPad."}, {"text_idx": "#000002", "text": "Ym myd gliniaduron, mae HP newydd lansio\u2019r HP Stream 11 ac mae\u2019r HP Stream 13 ar y ffordd, am \u00a3197 a \u00a3229. Mae\u2019r rhain wedi cael adolygiadau da; mae nhw o ansawdd da, perfformiad cystadleuol, prisiau anhygoel o rhesymol ac, yn fwy pwysig i ni, ar gael yn Gymraeg."}, {"text_idx": "#000003", "text": "Mae\u2019r tabledi a\u2019r gliniaduron yn cynnwys blwyddyn o danysgrifiad i Office365 ac 1TB o le ar OneDrive. Mae modd defnyddio Office365 yn Gymraeg."}, {"text_idx": "#000006", "text": "Ydy unrhyw un wedi trio un o\u2019r tabledi Windows Cymraeg?"}, {"text_idx": "#000007", "text": "Byddai hi\u2019n braf gwybod os maen nhw yn dda, pa apiau eraill sydd ar gael, ayyb."}, {"text_idx": "#000008", "text": "Diddorol \u2013 ai\u2019r fersiwn llawn o Windows 8.1 sydd arno, ta RT?"}, {"text_idx": "#000009", "text": "Mae o\u2019n \u00a370 efo tabled neu liniadur arall:"}, {"text_idx": "#000011", "text": "Mae nhw\u2019n defnyddio Windows 8.1 gyda Bing. Mae\u2019n debyg nad yw Microsoft yn codi ar wneuthurwyr am y drwydded hon. Y bwriad yw cystadlu gyda Chromebooks sydd wedi bod yn boblogaidd. Am y math yma o brisiau a bod y Gymraeg ar gael mae nhw\u2019n edrych yn dda \u2013 gwell na\u2019r Chromebooks."}, {"text_idx": "#000012", "text": "Ces i olwg ar y tabled y diwrnod o\u2019r blaen yn Currys, Caer ac roedd o wneuthuriad da, cynllun braidd yn di-fflach ac yn reit ysgafn. Roedd y feddalwedd yn symud yn sydyn a rhwydd. Gan ei fod yn Windows 8.1 safonol ac nid RT, mae\u2019n gallu rhedeg meddalwedd arferol Windows (Cysgliad \ud83d\ude09 ), ond fyddwn i ddim yn disgwyl i gemau redeg yn dda arno."}, {"text_idx": "#000013", "text": "Mae na fwy o wybodaeth am gampau/datblygiadau diweddar Microsoft ar wefan Paul Thurrott \u2013 "}]